**Melding om fisket uke 17/2025**

Rapporten skrevet mandag 28.04.2025 av Willy Godtliebsen, Brynjar Torsteinsson og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 17 i 2025, dvs. 21. - 27. april 2025.

Til tross for stadige snøbyger må vi konstatere at vintersesongen går mot slutten. Torskeomsetningen for kystflåten reduseres fra uke til uke, og endte i uke 17 på i underkant av 2.000 tonn. Over halvparten av det var levert i Vest-Finnmark, og det er snurrevad og garn som står for det meste av leveransene, men tidvis brukbart også på juksa. Liten endring i seileveransene sammenlignet med påskeuka, mens hysekvantumet tok seg kraftig opp, spesielt i Finnmark. Både når det gjelder seien og hysa er det snurrevaden som dominerer landingene. Ellers er det variabel aktivitet, f.eks. etter kongekrabbe i frifisket, rognkjeks, kvitlange, kveite, sjøkreps og lyr. Omsetningen av fryst råstoff var på samme nivå som uka før, med økte rekelandinger som utgjorde omtrent halvparten av det som var landet av fryst råstoff i løpet av uke 17.

Råfisklagets omsetning i uke 17 er på 225 millioner kroner (foreløpig tall), ned fra 289 millioner kroner uka før. I tallet for uke 17 inngår 16 millioner kroner etter utenlandske leveranser. Omsetningen for norske båter stod dermed for 209 millioner kroner, fordelt med 142 millioner kroner på fersk og 67 millioner kroner på fryst råstoff.

Omsetningen i uke 17 i fjor var 304 millioner kroner, herav 116 millioner kroner etter landing fra utenlandske fartøy. For norske båter var omsetningen 188 millioner kroner, fordelt med 110 på fersk og 78 på fryst råstoff.

Råfisklagets omsetning hittil i år, per 27. april 2025, er 9.535 millioner kroner. Det er fordelt med 7.899 millioner kroner for norske båter, og 1.636 millioner kroner for utenlandske. Tilsvarende for fjoråret var 8.160 millioner kroner totalt, hvorav 7.054 var etter landinger fra norske båter og 1.106 for utenlandske båter.

## Omsetning uke 17, 2025

Råfisklagets omsetning for norske båter i uke 17 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 17/2025, fordelt pr fersk/fryst og pr fiskeslag


### Frystomsetning

Foreløpige tall for omsetningen av fryst råstoff fra norske båter i uke 17 viser 67 millioner kroner, ned fra 79 millioner kroner uken før. Størst verdi kom fra torsk, reke, sei, blåkveite og hyse med henholdsvis 25, 15, 12, 9 og 4 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 17, til nøytrale fryselager, har vi følgende hovedtall: Totalt 5.640 tonn, opp fra 4.090 tonn i uke 16. Dette er kvanta som så langt bare delvis er omsatt. Av de 5.640 tonnene var 2.770 tonn reke, 1.030 tonn torsk, 630 tonn hyse, 480 tonn snøkrabbe, 240 tonn sei og 230 tonn blåkveite. Rekekvantumet var levert av 7 båter. Av fiskekvantumet på totalt 2.390 tonn var 970 tonn levert av 4 autolinebåter der 300 tonn hyse, 270 tonn torsk og 220 tonn blåkveite stod for det meste. Videre var 730 tonn fisk levert av 3 trålere, herav 290 tonn hyse, 240 tonn torsk og 120 tonn sei. 2 snurrevadbåter leverte totalt 600 tonn, i hovedsak 480 tonn torsk. En garnfangst på nær 100 tonn var jevnt fordelt på sei og torsk. Snøkrabben var levert av 4 båter.

### Ferskomsetning

Omsetningen av ferskt råstoff i uke 17 utgjorde 142 millioner kroner, ned fra 167 millioner kroner uka før. Torsken var størst i verdi, fulgt av hyse, sei, snøkrabbe og kongekrabbe til verdi henholdsvis 93, 10, 9, 7 og 4 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 17, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 17, 2025, eksklusiv restråstoff.



Omsetningen av fersk torsk utgjorde 1.950 tonn til verdi 93 millioner kroner. En reduksjon fra 2.700 tonn/130 millioner kroner uken før. Av totalkvantumet stod garn for 780 tonn etterfulgt av snurrevad med 750 tonn, juksa med 230 tonn og line/autoline med 190 tonn. For garn var 440 tonn omsatt til kjøpere i Vest-Finnmark, 100 tonn i Troms, 75-80 tonn i Lofoten/Salten og tilsvarende i Vesterålen, 50 tonn i Øst-Finnmark, og 30 tonn i området Helgeland-Nordmøre. Av snurrevadkvantumet gikk 460 tonn til kjøpere i Vest-Finnmark, 130 tonn i Øst-Finnmark, 90 tonn i Vesterålen, 50 tonn i Troms og 20 tonn i Lofoten. Det meste av juksakvantumet var levert i Vest-Finnmark, mens linekvantumet var spredt med en topp i Øst-Finnmark med 70 tonn.

Kvanta fordelt per leveringssone fremgår av tabell 2. Sammenlignet med uke 16 var det reduksjon i landingene over hele linja. Størst kvantum var fremdeles levert i Vest-Finnmark med 1.110 tonn, som var ned fra 1.510 tonn uka før.

**Fersk sei**

Omsetningen av fersk sei i uke 17 utgjorde 630 tonn til verdi 9 millioner kroner, som var ned fra 670 tonn og 10 millioner kroner i uke 16. Kvanta fersk sei fordelt per leveringssone fremgår av tabell 4. Størst aktivitet i Vesterålen og Vest-Finnmark med henholdsvis 180 og 160 tonn. Deretter fulgte Lofoten/Salten, Øst-Finnmark og Troms med 60-80 tonn på hver, og 70 tonn var levert i området Helgeland-Nordmøre. Av de 280 tonnene levert Vest-Finnmark var 270 tonn tatt på snurrevad. Av totalen på 630 tonn var 420 tonn tatt på snurrevad, i hovedsak levert i Vest-Finnmark og Vesterålen, og 160 tonn på et mer spredt garnfiske.

Tabell 4: Omsetning av fersk sei, A og ekstra kvalitet fra norske båter i uke 17, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


**Fersk hyse**

Kvantumet fersklevert hyse i uke 17 var 710 tonn til verdi 10 millioner kroner. Det var opp fra 240 tonn/4 millioner kroner uken før. Tabell 5 viser sonevis fordeling av kvanta. Finnmark topper med totalt 570 tonn, fordelt med 350 tonn i Vest- og 220 tonn i Øst-Finnmark.

I likhet med seien er det snurrevad som står for størst kvantum også i hysefisket, med 610 tonn av totalen i uke 17, opp fra 160 tonn uka før. 70 tonn var tatt på garn og 25 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 17, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


**Fersk og fryst snøkrabbe**

I løpet av uke 17 ble det landet 563 tonn snøkrabbe (rundvekt), hvorav 83 tonn var omsatt levende til verdi 6,7 millioner kroner, mens 480 tonn var fryste klør som ikke er omsatt enda. Dette var en reduksjon fra uken før, da det ble levert og omsatt 153 tonn levende til en verdi av 12,7 millioner kroner. I samme uke var det landet 650 tonn fryste klør. Landingene i uke 17 kom fra 7 fartøy, hvor 4 leverte levende og 4 leverte fryste klør, 1 av fartøyene leverte både levende og fryst. Så langt i år er det landet 10.140 tonn snøkrabbe, hvorav 4.680 tonn er omsatt til verdi 565 millioner kroner. Ifølge oversikt fra Fiskeridirektoratet er 10.833 tonn av totalkvoten på 12.019 tonn tatt pr kl 09:07 28. april. Direktoratet har meldt at fangsten på garanterte kvoter stoppes med virkning fra og med 8. mai. Fangst på tilleggskvoten (ordning for levering av levende snøkrabbe) fortsetter.

**Øst-Finnmark**
Fra omsetninga fraperioden i uke 17 i 2025 har vi følgende oversikt:


**Vest-Finnmark**
Fra omsetninga fra perioden i uke 17 i 2025 har vi følgende oversikt:


**Troms**
Fra omsetninga fraperioden i uke 17 i 2025 har vi følgende oversikt:


**Vesterålen**
Fra omsetninga fraperioden i uke 17 i 2025 har vi følgende oversikt:


**Lofoten/Salten**
Fra omsetninga fraperioden i uke 17 i 2025 har vi følgende oversikt:


**Helgeland-Nordmøre**
Fra omsetninga fraperioden i uke 17 i 2025 har vi følgende oversikt:
